શહેરના કાલાવડ રોડ ઉપર ન્યુ કોલેજવાળી રામરાજ્ય એપાટર્મેન્ટમાં રહેતા અને પીજીવીસીએલના નિવૃત ઈજનેર તરીકે નિવૃત્તિનો સમય પરિવાર સાથે પસાર કરતા યોગેન્દ્રભાઈ કંચનલાલ પટેલ નામના ૬૨ વર્ષીય વૃધ્ધે યુનિવર્સીટી પોલીસ સ્ટેશનમાં રાજકોટના રૈયા રોડ યોગીનગરમાં રહેતા શૈલેષ ગાંડુભાઇ બોરીચા, મોરબીના માળીયા ગામના માજી નેમલચંદ જુગલચંદ, જોડિયાના આમરણ ગામના વિરમ પ્રાગજીભાઈ થારુકીયા અને મૃતક માતાનું નામ આનંદીબેન કંચનલાલ પટેલ ધારણ કરનાર મહિલા તેમજ તપાસમાં ખુલે તેની સામે છેતરપિંડી અંગે નોંધાવેલી ફરિયાદમાં જણાવ્યું હતું કે તેઓના માતા આનંદીબેનનું ૨૯-૧૦-૧૯૯૮ના રોજ મૃત્યુ થયું છે પરંતુ ઘંટેશ્વર ગામના રેવન્યુ સર્વે નંબર ૩૩ના પ્લોટ નંબર ૫૯ ની જમીન ચોરસ વાર આશરે ૪૮૭ જેના ચોરસ વાર આશરે ૫૮૫ની જમીન પ્લોટના માલીક માતા પોતે હતા ૨૦૧૬માં પોતે ડીએચ કોલેજ ખાતે રજિસ્ટ્રાર કચેરીએ વારસાઈ એન્ટ્રી પડાવવા ગયો ત્યારે આ જમીન આરોપીઓ દ્વારા મૃતક માતાની જગ્યાએ કોઈ મહિલાને માતા તરીકે ઉભી કરી બોગસ દસ્તાવેજ કરી લીધો હોવાનું જાણવા મળ્યું હતું આરોપીઓએ કાવતરું રચી બોગસ સહીઓ કરી દસ્તાવેજો ખોટા ઉભા કરી તેનો સાચા તરીકે સરકારી રેકોર્ડ ઉપર ઉપયોગ કરી છેતરપિંડી કરોડો રુપિયાની મિલકત પોતાના નામે કરાવી લઇ ઠગાઈ કરતા તમામ વિરુદ્ધ ફરિયાદ નોંધાવતા પીઆઇ એ એલ આચાર્ય સહિતના સ્ટાફે ભુમાફિયાઓને પકડવા વધુ તપાસ હાથ ધરી છે.